দ্য ব্লু লেগুন (উপন্যাস)
দ্য ব্লু লেগুন হচ্ছে ১৯০৮ সালে রচিত একটি ইংরেজি উপন্যাস। উঠতি বয়সের তরুণ-তরুণীর প্রেমকাহিনী নিয়ে এই উপন্যাসটি ব্রিটেন সহ বিশ্বের বিভিন্ন দেশে ব্যাপক পাঠকপ্রিয়তা পেয়েছিলো। উপন্যাসটির লেখক ছিলেন ব্রিটিশ লেখক হেনরি ডে ভের স্ট্যাকপুল; উপন্যাসটি ছিলো "ব্লু লেগুন" ধারাবাহিক উপন্যাস ত্রয়ের প্রথম উপন্যাস, এর পরে হেনরি ডে "দ্যা গার্ডেন অব গড" (১৯২৩) এবং "দ্যা গেটস অব মর্নিং" (১৯২৫) লিখেন। এই উপন্যাসটির কাহিনী অবলম্বনে অনেক চলচ্চিত্রকার চলচ্চিত্র বানিয়েছেন, তন্মধ্যে একটি উল্লেখযোগ্য চলচ্চিত্র হলো "দ্য ব্লু লেগুন (১৯৮০-এর চলচ্চিত্র)", চলচ্চিত্রটিতে উপন্যাসটির কাহিনীর মতোই কৈশোর নগ্নতা প্রদর্শন করা হয়, ১৯৮০ সালের এই চলচ্চিত্রটিতে অভিনেত্রী ব্রুক শিল্ডস কিশোরী এমেলিনের ভূমিকায় অভিনয় করেছিলেন।